Sela. Wat beteken dit? - www.bybelkennis.co.za
by Coen Slabber · Published 26/07/2016 · Updated 14/06/2016
Die Hebreeuse woord vir sela kom 71 keer in die psalms voor. Dit word ook drie maal in die psalm van Habakkuk gebruik. Dit herinner ons daaraan dat die psalms poësie is dikwels begelei deur musiekinstrumente.
Die psalms is kosbaar vir gelowiges. Dit leer ons hoe om te bid, hoe om ons emosies te hanteer, hoe om onsself teenoor God uit te druk. Maar wat beteken die woordjie sela?
'n Pouse of musikale tussenspel of selfs harder.
Dit beteken vir altyd … Die implikasie is dat die koor op hierdie stadium in die psalm gesing moet word.
Punte waar die gemeente neergebuk of neergekniel het of selfs uitgestrek op die grond gelê het.
Ons is nie heeltemal seker oor wat die korrekte antwoord is nie, maar die algemene mening is dat dit na 'n musikale pouse verwys. Dit herinner ons daaraan dat baie psalms oorspronklik gesing is – met musikale begeleiding.